《崇真道院》
宋代·董嗣杲

蹁跹鹤聚水云中，云水相逢色色空。
讲道无人知畏垒，集仙有阁想崆峒。
柳堤风日斋钟散，蒲座尘埃食钵充。
一老双丫离蜀久，西窗掩定读参同。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。